בנצי שטיין

בן ציון (בנצי) שטיין (נולד ב-ז' בכסלו תשנ"ח, 6 בדצמבר 1997) הוא זמר, מלחין, מעבד ומפיק מוזיקלי ישראלי-חסידי.

== ביוגרפיה ==
שטיין נולד לשאול יהודה, מחנך חסיד ויז'ניץ. למד בתלמוד תורה, ישיבה קטנה "ישועות משה" ובישיבה גדולה בית ישראל ודמשק אליעזר. ולאחר מכן המשיך בישיבת אורייתא בירושלים.

== קריירה מוזיקלית ==

שטיין הוא חבר במקהלת מלכות, ובנוסף יש לו קריירה עצמאית כזמר (לעיתים כסולן במקהלת מלכות).

ביוני 2019 הלחין את השיר "אבא", וביצעו אותו אברהם פריד וארי היל בדואט. השיר הפך ללהיט, ושטיין התפרסם כמלחין מצליח.

לקראת חג החנוכה 2019 הלחין את השיר "מנורה", שבוצע על ידי מקהלת מלכות יחד עם הזמרים מוטי ויזל והרשי סגל, בשילוב מקהלת הילדים 'חסידימלעך'.<ref></ref>

בתקופת התפרצות נגיף הקורונה בישראל ביקשה עמותת "רחשי לב" (בה מתנדב שטיין) להפיק סינגל עבור הילדים הנעזרים בעמותה. שטיין כתב מילים חדשות ללחן של שירו "מנורה", והוציא את השיר תחת השם "אבא איתי". השיר בוצע בדואט של הזמר החסידי ארי היל והזמר המזרחי חיים ישראל.<ref></ref>

בשנת תשפ"ב (2021), הפיק את אלבום הבכורה שלו בשם "שיר ציון", ובו 15 מלחניו שבוצעו על ידי אמנים שונים, ביניהם אהרלה סמט, אברהם פריד, ארי היל ובערי וועבער. שטיין עצמו מבצע שיר באלבום.<ref></ref>

בסיוון תשפ"ג הוציא את השיר "אל תיפול", שגם אותו הלחין גם הוא במסגרת עמותת רחשי לב, ובוצע בדואט שלו עם אברהם פריד וחיים ישראל.<ref></ref> השיר זכה בתואר "שיר השנה" במצעדי המוזיקה של כיכר השבת, קול חי מיוזיק, בחדרי חרדים,<ref></ref> והמחדש,<ref></ref> ובמקום השני בקטגוריה זו במצעד של רדיו קול ברמה,<ref></ref> ושל רדיו קול פליי.<ref></ref>

באב תשפ"ד הוציא את השיר "אלו ואלו", אותו ביצע לצד הזמרים חיים ישראל ושמוליק סוכות.<ref></ref>

=== הוקרה ===
במצעדי המוזיקה לשנת 2020 זכה שטיין בתואר "מלחין השנה" באתר בחדרי חרדים, ובמקום השני בקטגוריה זו במצעד של רדיו "קול פליי".

באוקטובר 2023 זכה שטיין בתואר "מלחין השנה" במצעד המוזיקה של האתר כיכר השבת,<ref></ref> ובמצעד של רדיו קול חי מיוזיק.<ref></ref>

==מלחניו==
{| class="wikitable"
!הזמר
!שם השיר
|-
|אברהם פריד
|אבא (עם ארי היל), אוטוטו, אל תיפול (עם חיים ישראל)
|-
|אהרלה סמט
|למדים בתורה, שמחו נא, ניגון קרסטיר (עם ברי וובר)
|-
|מוטי ויזל
|בני אתה
|-
|חיים ישראל 
|אבא איתי, (עם ארי היל), אל תיפול, (עם אברהם פריד ובנצי שטיין) 
|- 
| שמוליק סוכות
|באה השמחה, עברתי בחושך, אלו ואלו (עם חיים ישראל), להתקרב, התעוררי
|-
|זאנוויל ויינברגר
|והנה הנער בוכה
|-
|ארי היל ומשה דוד ויסמנדל
|יבוא המלך
|-
|מיכאל שניצלר
|אדוני המלך
|-
|יענקי היל
|ליבי ובשרי
|-
|אברומי ברקו
|שיר ציון
|-
|מנדי וייס
|יאמר לצרותינו די
|-
|שלמה כהן
|ר' שמעון
|-
|עקיבא גרומן
|קח אותנו הביתה
|-
|יהודה פליישמן
|יבנה ביתו
|-
|אברימי לונגר
|טובים מאורות
|-
|הרשי סגל
|לבוש מלכות
|-
|שוכי גולשטיין
|תורה חיים היא
|-
|ארי היל
|בעט ניסים, מנורה (עם חיים ישראל), אבא (עם אברהם פריד).
|-
|בערי וובר
|ניגון קרסטיר (עם אהרלה סמט)
|}

== חיים אישיים ==
נישא באוקטובר 2020, והוא אב לילד.

== קישורים חיצוניים ==

* מערכת JDN, [http://www.jdn.co.il/breakingnews/1293336 המלחין בנצי שטיין התארס ובכירי התעשייה התייצבו], באתר JDN, י"ג באדר ה'תש"פ (11 בנובמבר 2019).
* שלמה זינגר, [http://www.jdn.co.il/breakingnews/1413115 מקהלת 'מלכות' ואהרלה סאמט מגישים: כל שירי בנצי שטיין ב-5 דקות], באתר JDN, ח' בחשוון ה'תשפ"א (26 באוקטובר 2020).
* 
* [https://www.kikar.co.il/tags/בנצי%20שטיין תגית] באתר כיכר השבת
* [https://www.bhol.co.il/tags/919950 תגית] באתר בחדרי חרדים

== הערות שוליים ==

קטגוריה:מלחיני מוזיקה יהודית
קטגוריה:מלחיני מוזיקה חסידית
קטגוריה:חסידי ויז'ניץ
קטגוריה:בוגרי ישיבת בית ישראל ודמשק אליעזר
קטגוריה:ישראלים שנולדו ב-1997